Page:Hills o' Gallowa.pdf/7

 7 He had a wife was door and din, O Tinker Maggie was her mither ; Sic a wife as Willie had, I wadna gae a button for her.

She has an ee, she has but ane, The cat has twa the very colour ; Five rusty teeth, forbye a stump, A clapper tongue wad deave a miller; A whiskin beard about her mou, Her nose and chin they threaten ither.

She’s bow-hough’d she’s hein shin’d, Ae limpin leg a hand breed shorter; She’s twisted right, she’s twisted left. To balance fair in ilka quarter : She has a humph upon her breast, The twin o’ that upon her shouther.

Auld baudrans by the ingle sits, and wi’ her loof her face a washin'; But Willie’s wife is nae sae trig, She dights her grunzie wi’ a hushion; Her walie nieves like midden-creels. Her face wad fyle the Logan water.